**Àlex Casademunt González**, nado en Vilassar de Mar (Barcelona) o 30 de xuño de 1981 e finado en Mataró o 2 de marzo de 2021, foi un cantante, actor e presentador español, xurdido da primeira edición da versión española do concurso televisivo musical Operación Triunfo.

Traxectoria
-----------

### 2001-2005: Fórmula Abierta e *Inquietudes*

Participou na primeira edición do concurso *Operación Triunfo*, emitida por Televisión Española entre 2001 e 2002. Tras ser eliminado formou parte do grupo musical Fórmula Abierta, xunto a Geno Machado, Javián Antón e Mireia Montávez, todos eles tamén exconcursantes do programa. Xuntos gravaron o disco *Aún hay más* publicado o 7 de xuño de 2002, que incluíu o tema «Te quiero más». 

En 2003 iniciou unha carreira en solitario como cantante. O seu primeiro disco *Inquietudes* saíu á venda o día 16 de xuño. O disco contou con 14 temas (cinco deles compostos polo cantante). Para a súa preparación contou coa axuda do seu irmán Joan na composición dalgunhas cancións. O primeiro sinxelo de presentación foi a canción romántica «Jugándome la vida entera».

Entre 2003 e 2004, inicia a súa carreira como presentador de televisión no programa infantil *Los Lunnis* de TVE. A súa carreira como actor por eses anos é variada: *OT: la película* de Jaume Balagueró e Paco Plaza en 2002, o musical *Peter Pan: el musical* ou a serie de televisión de Miramón Mendi *La sopa boba* para Antena 3 en 2004. Tempo despois continuou traballando en televisión noutros programas como *Crónicas marcianas* de Telecinco e *¡Mira quién baila!* en TVE en 2005, onde participou como concursante. Así mesmo en 2005 apadriñou ao seu irmán Joan Casademunt para participar no programa de TVE *Gente de primera*. Ese ano exerceu de presentador dos concertos da famosa cantante e estrela infantil María Isabel.

### 2006-2010: Traballos en televisión

En 2006 presentou diversos espazos televisivos. Foi o presentador do programa musical *Fan Factory* (en UrbeTv do Grupo Vocento) e foi colaborador de *Hoy por ti* de Telemadrid. Durante o verán de 2006 presentou o concurso de karaoke *Cantamania* en TV3 xunto á cantante Roser de *Popstars* e no outono de 2006 foi presentador do programa *El chat de Operación Triunfo* na súa quinta edición, na academia. Nese mesmo ano traballou para a serie de Diagonal TV *Mar de fons* (TV3), interpretando o papel de Marley. Ao ano seguinte, traballou en Telecinco no programa matinal *El programa de Ana Rosa*. Nel exercía de comentarista de formatos de éxito da cadea. 

Volve á interpretación traballando para a serie *Arrayán* emitida por Canal Sur en 2008, na que interpretou o personaxe de Don Pablo. En 2009 participa como protagonista na curtametraxe *Ya te vale* dirixido por Martín Crespo e producido por Rossmartin Films PC. Nesta ocasión interpreta o personaxe de Pepe. En 2010 colaborou nun disco benéfico chamado *Canciones para Haití*. Este púxose á venda con El Periódico de Catalunya. Pouco despois presentou a súa candidatura para Eurovisión xunto ao seu irmán Joan co tema «Tan solo mirarte». Ambos obteñen con este tema un total de 13.905 votos. En setembro de 2010 volveu ao teatro musical en Madrid co exitoso  *Mamma Mia: el musical*, no que interpretou o papel de Sky, o noivo da protagonista.

### 2011-2021: Casademunts e novos sinxelos

En 2011, incorpórase a 13 TV para conducir xunto a Alejandra Andreu *Noche sensacional*, unha das principais apostas da canle. Ao longo de 2012 traballa xunto ao seu irmán no grupo Casademunts co que realizan promoción por diferentes cadeas de televisión. En 2013 intervén como concursante no reality show de Cuatro *Expedición imposible*. Nel comparte aventuras coa presentadora e colaboradora de televisión Rocío Madrid. Na primavera do 2013 presenta «Sé», un sinxelo co seu irmán Joan Casademunt. No outono aparece nun episodio da serie de Antena 3 *Vive cantando*. En 2014 presenta «Me haces sentir» xunto ao seu irmán Joan e o cantante produtor Papa Joe. O tema é editado por Warner Music e Dobre Music Records. En teatro aparece nas obras *Cosas de tríos* e *El otro lado de la cama*. 

En 2015 colabora para o programa *Trencadís* de 8tv xunto a Sandra Barneda e en 2016 é colaborador habitual do programa *Hora punta* de La 1 que presenta Javier Cárdenas. En 2017 confirma a súa volta aos escenarios con Fórmula Abierta, o grupo do que formou parte tras saír de OT 1.

Faleceu o 2 de marzo de 2021 nun accidente de tráfico.

Discografía
-----------

### Fórmula Abierta

* 2002: *Aún hay más* (Vale Music)
* 2018: *Sin conexión* (Sonogrand)
* 2019: *Si tú vuelves* (Sonogrand)

### En solitario

* 2003: *Inquietudes* (Vale Music)
* 2010: *Tan sólo mirarte*
* 2013: *Sé*

### Dúos

* 2002: *Bustamante* de David Bustamante (Vale Music)

### Outros

* 2001 - *Operación triunfo: Galas* (Vale Music)
* 2001 - *Operación triunfo: El álbum* (Vale Music)
* 2002 - *Operación triunfo canta Disney* (Vale Music)
* 2002 - *Operación triunfo: el disco del deporte* (Vale Music)
* 2002 - *Operación triunfo: el álbum de Eurovisión* (Vale Music)
* 2002 - Sinxelo *Todos contra el fuego*
* 2003 - *Peter Pan: El musical* (Vale Music)
* 2003 - *Generación OT: Juntos* (Vale Music)
* 2006 - *Las 100 mejores canciones de la historia de Operación triunfo* (Vale Music e Sony Music)
* 2010 - *Canciones para Haití* (El Periódico de Catalunya)

Filmografía
-----------

### Cine

* 2002 - *OT: la película* (Filmax)
* 2003 - *Colours* - Curtametraxe
* 2003 - *Mil razones y una vaca* - Curtametraxe
* 2009 - *Ya te vale* - Curtametraxe
* 2010 - *El destino* - Curtametraxe

### Series

* 2004 - *La Sopa Boba*. Papel: Yago. De Miramón Mendi para Antena 3.
* 2006 - *Mar de fons*. De Diagonal TV para TV3.
* 2008 - *Ponme una nube, Rocío* (Canal Sur).
* 2008-2010 - *Arrayán*. Papel: Pablo. De Linze TV para Canal Sur.
* 2013 - *Vive cantando*. Papel: Willy. De Doble filo para Antena 3.

### Teatro e musicais

* 2002-2003 - *Peter Pan: El musical*.
* 2010-2011 - *Mamma mia: El musical*.
* 2014 - *Cosas de tríos*.
* 2014-2015 - *El otro lado de la cama*.
* 2015 - *Y mi mamá también*

### Presentador e colaborador

* 2003-2004 - *Los Lunnis* (TVE)
* 2005 - *Crónicas marcianas* (Telecinco)
* 2005 - *Grand Prix Xpress* (TVE). Padriño. Episódico.
* 2005 - *Gala de Ano Novo. Viva 2005* (TVE). Xunto a Bertin Osborne, Mar Saura e Maria José Suárez.
* 2006 - *Fan Factory*. Cadeas locais de PuntoTV do Grupo Vocento
* 2006 - *Hoy por ti* (Telemadrid)
* 2006 - *Cantamania* (TV3). Xunto a Roser.
* 2006-2007 - *El chat de OT5* (Telecinco)
* 2007 - *El programa de Ana Rosa* (Telecinco)
* 2011-2012 - *Noche Sensacional* (13TV). Xunto a Alejandra Andreu.
* 2015-2016 - *Trencadís* (8tv)
* 2016-2017 - *Hora punta* (TVE)
* 2017 - *1, 2, 3... hipnotízame* (Antena 3)
* 2017 - *Snacks de tele* (Cuatro)

### Concursante

* 2001-2002 - *Operación Triunfo*. 4º expulsado. (TVE)
* 2005 - *¡Mira quién baila!*. Finalista. (TVE)
* 2006 - *Factor Miedo* (Antena 3)
* 2013 - *Expedición Imposible* (Cuatro). Con Rocío Madrid.
* 2013 - *Tu cara mas solidaria 2* (Antena 3). Gala solidaria. Episódico.
* 2017 - *El gran reto musical* (TVE)
* 2017 - *Me lo dices o me lo cantas* (Telecinco)
* 2018 - *Trabajo temporal* (TVE)
* 2019 - *La mejor canción jamás cantada* (TVE)

### Artista invitado especial

* 2002 - *Triunfomanía* (TVE)
* 2002 - *Xira Operación Triunfo: Concerto Santiago Bernabéu* (TVE). Concerto íntegro
* 2002 - *Gala Bustamante y amigos* (TVE)
* 2003 - *Gala Generación OT* (TVE)
* 2003 - *Operación Eurovisión* (TVE)
* 2004 - *Gente de Primera* (TVE)
* 2012 - *Menuda Noche* (Canal Sur)

Notas
-----

1. 1 2  "Muere el cantante Àlex Casademunt a los 39 años". *La Vanguardia* (en castelán). 3 de marzo de 2021. Consultado o 3 de marzo de 2021.
2. ↑  Redacción Yotele (3 de marzo de 2021). "Muere Álex Casademunt, concursante de 'OT 1', a los 39 años de edad". *El Periódico* (en castelán). Consultado o 2021-03-03.
3. ↑  *los 40* (11 de xaneiro de 2003). "Àlex inicia carrera en solitario lejos de Fórmula Abierta" (en castelán). Arquivado dende o orixinal o 10 de marzo de 2021. Consultado o 25 de setembro de 2009.
4. ↑  *los 40* (16 de xuño de 2003). "Àlex debuta en solitario con 'Inquietudes'" (en castelán). Arquivado dende o orixinal o 10 de marzo de 2021. Consultado o 25 de setembro de 2009.
5. ↑  "La 'Expedición imposible' de los famosos". *El Mundo*. 23 de xaneiro de 2013.

Véxase tamén
------------

### Outros artigos

* OT: El Reencuentro

### Ligazóns externas

* Blog de Àlex *(en castelán)*

|  |  |
| --- | --- |
| Control de autoridades | 
* Wd: Q11108706
* Discogs: 2602216
* IMDb: nm1125477
* MusicBrainz: ID

 |